ב-1933 הצטרף למפלגת הברית לשיקום לאומי ונבחר מטעמה לחבר בבית הנבחרים של הולנד. עם זאת זמן קצר לאחר מכן הוא פרש מהפוליטיקה וב-26 במאי 1939 נפטר בהילברסום ונקבר בהאג.
מנחם ברבי שלמה
אביטל סומפולינסקי
אביטל סומפולינסקי (נולדה ב-21 ביולי 1978) היא עורכת דין ישראלית המשמשת כמשנה ליועץ המשפטי לממשלה למשפט ציבורי־חוקתי.
ביוגרפיה.
אביטל סומפולינסקי נולדה בירושלים לאלישבע ופרופ' חיים סומפולינסקי. בשנת 1996 סיימה את לימודיה בבית ספר חורב בעיר. השלימה תואר ראשון (בהצטיינות) ושני במשפטים באוניברסיטה העברית בירושלים. בשנת 2001 התמחתה בלשכת היועץ המשפטי לממשלה, ובמחלקה האזרחית בפרקליטות המדינה. במשך כעשור, עד שנת 2012, עבדה במחלקת הבג"צים בפרקליטות המדינה.
הייעוץ המשפטי לכנסת.
החל משנת 2012 עבדה סומפולינסקי בייעוץ המשפטי של הכנסת. שימשה כעוזרת של היועץ המשפטי לכנסת איל ינון וכממונה בצוות המשפטי של ועדת הכלכלה. החל מ-2017 כיהנה כממונה על ייצוג הכנסת בערכאות שיפוטיות, וגיבשה את עמדת הכנסת בעתירות חוקיותיות שונות, את עמדת היועץ המשפטי לכנסת בסוגיות חוקתיות ומנהליות, ועוד. נחשבת למומחית למשפט חוקתי.
משנה ליועץ המשפטי לממשלה.
באפריל 2022, בתום מרוץ ארוך, קיבלה ועדת האיתור את דרישתם של שר המשפטים גדעון סער ומנכ"ל משרד המשפטים ערן דוידי, והמליצה על מינוי סומפולינסקי לתפקיד משנה ליועץ המשפטי לממשלה למשפט ציבורי־חוקתי, במקומו של רז נזרי. בתחילת מאי 2022 אישרה ממשלת ישראל ה-36 את מינוי סומפולינסקי לתפקיד.
במאי 2022, לבקשת שר המשפטים גדעון סער, פרסמה חוות דעת לפיה פקיעת חוק תקנות שעת חירום (יהודה והשומרון – שיפוט בעבירות ועזרה משפטית) – מצב אפשרי לאור מצבה של הקואליציה בכנסת ה-24 – תוביל בהכרח להפיכת החיים הישראלים ביהודה ושומרון ל"קשה עד בלתי אפשרית".
חיים אישיים.
נשואה לעורך הדין איתי פייגלין, אם לחמישה ומתגוררת ביישוב נס הרים. מקיימת אורח חיים דתי. גיסה הוא שופט התעבורה עמית בר. בהסדר למניעת ניגוד עניינים של תפקידה כמשנה ליועץ המשפטי לממשלה, ציינה כי בין חבריה הקרובים נמנים השרים חילי טרופר ויועז הנדל.
בני יואל
בני יואל הם קבוצת חסידי סאטמר שלאחר פטירתו של אדמו"ר החסידות רבי יואל טייטלבוים סירבו לקבל את מנהיגותו של האדמו"ר רבי משה טייטלבוים, ובמקום זאת החליטו להישאר חסידיו של רבי יואל.
הם מכונים גם:
כמה מחברי בני יואל עמדו לצדו של רבי יקותיאל יהודה טייטלבוים במחלוקת שפרצה על ירושתו של משה טייטלבוים, בה תבעו שני האחים אהרן טייטלבוים וזלמן לייב טייטלבוים לרשת את אדמו"רותו של אביהם.
את החלק מאנשי בני יואל שעמדו לצד זלמן לייב, אך התנגדו לאביו של זלמן, משה, כינה זלמן "חסידי אהבה נסתרת".
ויזינק סנטר
וילם פופ
וילם פרדריק פופ (בהולנדית: Willem Frederik Pop; 14 ביוני 1858 – 24 ביולי 1931) היה גנרל הולנדי אשר שימש לתקופה קצרה כמפקד העליון (מקביל לרמטכ"ל) של הכוחות המזוינים של הולנד.
ביוגרפיה.
פופ נולד בהאג ב-14 ביוני 1858. בספטמבר 1874 הוא התגייס לחיל התותחנים של צבא הולנד. שנתיים לאחר מכן, ב-1 בדצמבר 1878 הוא הועלה לדרגת לוטננט שני והוצב בדיוויזיית הארטילריה המשוריינת ה-1. בשנת 1881 הוא הועלה לדרגת לוטננט ראשון, ובשנת 1894 הועלה לדרגת קפטן. ב-1897 מונה פופ למורה בבית הספר הגבוה למלחמה. ב-1905 הוא הועלה לדרגת מאיור, הוצב במטה הכללי ומונה במקביל למפקד הדיוויזיה ה-2. ב-1908 הועלה לדרגת לוטננט קולונל, וב-1911 הועלה לדרגת קולונל ומונה למפקד גדוד ארטילריית השדה ה-2, לאחר מכן הועבר למטה הכללי ומונה לסגן הרמטכ"ל. במרץ 1918 הועלה לדרגת לוטננט גנרל. ב-9 בנובמבר של אותה שנה הוא מונה למפקד העליון של הכוחות המזוינים במקומו של קורנליס סניידרס.
ב-7 בדצמבר הוא מונה לראש המטה הכללי, וב-31 במרץ 1920 מונה לשר המלחמה ולשר הצי. ב-28 ביולי 1921 הוא פרש מהצבא. הוא נפטר בפורבורך ב-24 ביולי 1931.
ב.מ.וו M8
ב.מ.וו M8 (בגרמנית: BMW M8) היא מכונית ספורט במרכב קופה, קבריולה וגראן קופה, בעלת ארבעה מקומות ישיבה, שמיוצרת על ידי חטיבת M של ב.מ.וו מאוגוסט 2019. היא נחשפה ב-4 ביוני 2019. היא גרסה בעלת ביצועים גבוהים של ב.מ.וו סדרה 8.
מלבד שינויים קטנים בעיצוב ליותר ספורטיבי, ה-M8 נשארת עם אותו עיצוב כמו בסדרה 8.
מפרט טכני.
ה-M8 משווקת עם מערכת הנעה אחת.
עד לשנת 2022 הייתה אפשרות לחבילה בסיסית וקומפטישן מ-2022 בוטלה הגרסה הבסיסית שהציעה ביצועים וכוח חלשים יותר וכעת הדגם נמכר רק בגרסת הקומפטישן.
ב.מ.וו M8 גראן קופה.
ב-9 באוקטובר 2019 חשפה ב.מ.וו את גרסת המרכב "גראן קופה", זו יועדה להתחרות בעיקר באאודי RS7 ובפורשה פאנאמרה. בצד הוויזואלי, הדגם זכה לעיצוב אגרסיבי יותר לפגושים מלפנים ומאחור, גם לטובת קירור טוב יותר של הבלמים והמנוע. גרסת הקומפטישן קיבלה בנוסף מערכת פליטה משודרגת, יחד עם גימור משודרג בתא הנוסעים כגון מושבים בשני גוונים כסטנדרט ותקרה בציפוי אלקנטרה. היא משווקת עם אותו המנוע כמו של הקופה והקבריולה ומציעה את אותם ביצועים ונתוני מנוע. היא ארוכה, רחבה וגבוה במעט מדגם הקופה והקבריולה גם בסיס הגלגלים שלה ארוך יותר, מה שמציין על מרווח יותר בתא הנוסעים.
גרסת ההשקה המיוחדת של הדגם M8 גראן קופה מהדורה ראשונה אשר תשווק ב-400 יחידות בלבד כוללת צבע ירוק ומושבי עור איכותיים.
צ'אדסאלאש
צ'אדסאלאש (בהונגרית: Csárdaszállás) הוא כפר קטן בנפת גיומנדרד שבמחוז בקש בדרום מזרח הונגריה.
כמו יישובים רבים באירופה גם מספר התושבים בצ'אדסאלאש נמצא בירידה. בשנת 1990 חיו בכפר 625 תושבים, ובשנת 2021 רק 356 תושבים.
הכפר הוקם בשנת 1952 אך האזור היה מיושב עוד לפני.
בתחילת המאה ה-19, היה פונדק ידוע בפאתי הכפר. (לימים הפך הפונדק לבית ספר ולאחר מכן לדירת שירות).
יורי סולומונוב
יורי סמיונוביץ' סולומונוב (ברוסית: Юрий Семёнович Соломонов; נולד ב-3 בנובמבר 1945) הוא מתכנן סובייטי ורוסי של רקטות צבאיות, דוקטור למדעים טכניים, פרופסור, חבר האקדמיה הרוסית למדעים. מעצב ראשי של המכון המוסקבאי להנדסה תרמית מאז 1997.
השתתף בפיתוח מערכות טילים:
ראש צוות פיתוח של מערכת הטילים RSM-56, בולבה.
סולומונוב הוא מחברם של יותר מ-300 מאמרים מדעיים, כולל 194 תעודות זכויות יוצרים על המצאות ופטנטים.
חבר הנשיאות של האקדמיה הרוסית למדעים והמועצה למדע וחינוך תחת נשיא הפדרציה הרוסית (2020-2017). חבר מלא וחבר בלשכת הנשיאות של האקדמיה הרוסית להנדסה , חבר באקדמיה הבינלאומית להנדסה. חבר במועצה העליונה של מפלגת רוסיה המאוחדת.
הערות שוליים.
מקבלי עיטור הדגל האדום של העמל
ישראל דוד וייס
ישראל דוד וייס (נולד ב-1956) הוא יהודי חרדי אמריקאי, דוברה הבולט של קבוצת נטורי קרתא - קבוצה חרדית אנטי-ציונית.
וייס ספג ביקורת ב-2006 על השתתפותו ונאומו בוועידת השואה הבינלאומית באיראן, שנחשבת כאירוע שמקדם הכחשת שואה. הדוברים בוועידה היו דייוויד דיוק, מנהיג לשעבר של קו קלוקס קלאן, ומספר רב של מכחישי שואה ואנטישמים מאירופה. הוא הוחרם על ידי יונה מצגר, הרב הראשי האשכנזי לישראל. אפילו חסידות סאטמר האנטי-ציונית התנערה ממנו ומאחרים שהשתתפו בוועידה. וייס טען שהוא מדבר בוועידה כ"קולם של האנשים שמתו בשואה".
ביוגרפיה.
אמו ממוצא פולני. משפחת אביו ממוצא הונגרי. רוב משפחתו נהרגה במהלך השואה. וייס הוא תושב מונסי.
קמפיין אנטי ציוני.
וייס מאמין שיהודים צריכים להתנגד לקיומה של מדינת ישראל: "אסור שתהיה לנו מדינה, גם אם היא תהיה בארץ שוממה ולא מיושבת". הוא מייצג פחות מ-500 איש, וההשקפות השוליות של נטורי קרתא נדחות על ידי הרוב המכריע של היהודים האורתודוקסים ברחבי העולם.
וייס נואם בעצרות וכנסים בארצות הברית ובעולם ומותח בהם ביקורת על ישראל והציונות. בשנת 2001, הוא השתתף בועידת האו"ם נגד הגזענות (2001) בדרבן שבדרום אפריקה, כחלק ממשלחת הוועדה האסלאמית לזכויות האדם . במהלך הוועידה יצאו נציגים אמריקאים וישראלים במחאה.
בנובמבר 2006, וייס הצהיר בהפגנה בעיר ניו יורק כי "הציונות היא תנועה כפירה ביסודה השוללת את הציווי האלוהי שיהודים יישארו בגלות עד ליום בו כל האנושות תיגאל בנס". הוא חזר על טענתו בוועידה בלונדון ב-2011, קרא "לפרק" את ישראל ואמר שהמדינה היא "מדינה ציונית שחטפה את שמה של היהדות". בשנת 2012 הוא נפגש עם בכירי ארגון חזבאללה בביירות. בכנס שארגן חזבאללה בביירות ב-13 במרץ 2018, העניק וייס "מתנה סמלית" שתועבר לחסן נסראללה, מנהיג הארגון.
ביקורו באיראן ועמדתו כלפי מחמוד אחמדינז'אד.
בדצמבר 2006, במסגרת משלחת בת שישה חברים מקבוצת נטורי קרתא, נשא ישראל דוד דברים בועידת השואה הבינלאומית באיראן, שהתקיימה על ידי ממשלת איראן בטהראן. המפגש כונה על ידי NPR וג'ואיש כרוניקל כמפגש של מכחישי שואה. בנאומו בן חמש הדקות התייחס וייס לנושא הכחשת השואה:
וייס הצהיר כי למרות שישראלים השתמשו בשואה כדי להשיג אהדה ויתרון, הוא אינו מאמין שמניין המתים בשואה מוגזמים. וייס אמר כי "הציונים מנצלים את נושא השואה לטובתם. אנחנו, יהודים שנספו בשואה, לא משתמשים בזה לקידום האינטרסים שלנו. אנו מדגישים כי ישנם מאות אלפי יהודים ברחבי העולם המזדהים עם התנגדותנו לאידאולוגיה הציונית, וחשים שהציונות אינה יהודית, אלא אג'נדה פוליטית... מה שאנחנו רוצים זה לא נסיגה לגבולות 67, אלא נסיגה מכל גבולות מדינת ישראל כדי שהמדינה תוכל לחזור לפלסטינים, ונוכל לחיות איתם."